CELEX: 32019R1673
Language: fi
Date: 2019-07-23 00:00:00
Title: Komission Delegoitu Asetus (EU) 2019/1673, annettu 23 päivänä heinäkuuta 2019, eurooppalaisesta kansalaisaloitteesta annetun Euroopan parlamentin ja neuvoston asetuksen (EU) 2019/788 liitteen I korvaamisesta

8.10.2019   
               
               
                  FI
               
               
                  Euroopan unionin virallinen lehti
               
               
                  L 257/1
               
            
         KOMISSION DELEGOITU ASETUS (EU) 2019/1673,
         annettu 23 päivänä heinäkuuta 2019,
         eurooppalaisesta kansalaisaloitteesta annetun Euroopan parlamentin ja neuvoston asetuksen (EU) 2019/788 liitteen I korvaamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta kansalaisaloitteesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/788 (1) ja erityisesti sen 23 artiklan,
         sekä katsoo seuraavaa:
         
                     (1)
                  
                  
                     Asetuksen (EU) 2019/788 3 artiklan 1 kohdan b alakohdan mukaan yksi aloitteen pätevyyttä koskevista edellytyksistä on, että ehdotetun kansalaisaloitteen rekisteröintiajankohtana vähintään neljäsosassa jäsenvaltioita on allekirjoittajia vähintään liitteessä I vahvistettu vähimmäismäärä. Nämä vähimmäismäärät vastaavat kustakin jäsenvaltiosta valittujen Euroopan parlamentin jäsenten lukumäärää kerrottuna Euroopan parlamentin jäsenten kokonaismäärällä.
                  
               
                     (2)
                  
                  
                     Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan mukaisesti.
                  
               
                     (3)
                  
                  
                     Eurooppa-neuvosto antoi 28 päivänä kesäkuuta 2018 päätöksen (EU) 2018/937 Euroopan parlamentin kokoonpanosta (2). Päätös tuli voimaan 3 päivänä heinäkuuta 2018, ja siinä määritetään kussakin jäsenvaltiossa valittujen Euroopan parlamentin edustajien määrä vaalikaudella 2019–2024, joka alkaa 2 päivänä heinäkuuta 2019.
                  
               
                     (4)
                  
                  
                     Eurooppa-neuvosto päätti yhteisymmärryksessä Yhdistyneen kuningaskunnan kanssa 22 päivänä maaliskuuta 2019 tekemällään päätöksellä (EU) 2019/476 (3) pidentää Euroopan unionista tehdyn sopimuksen 50 artiklan 3 kohdan mukaista määräaikaa 22 päivään toukokuuta 2019 asti, mikäli Yhdistyneen kuningaskunnan parlamentin alahuone hyväksyisi erosopimuksen viimeistään 29 päivänä maaliskuuta 2019 asti tai, jos näin ei tapahtuisi, 12 päivään huhtikuuta 2019 asti. Parlamentin alahuone ei hyväksynyt erosopimusta 29 päivään maaliskuuta 2019 mennessä. Eurooppa-neuvosto päätti yhteisymmärryksessä Yhdistyneen kuningaskunnan kanssa 11 päivänä huhtikuuta 2019 tekemällään päätöksellä (EU) 2019/584 (4) pidentää kyseistä määräaikaa edelleen 31 päivään lokakuuta 2019 asti.
                  
               
                     (5)
                  
                  
                     Päätöksessä (EU) 2018/937 vahvistettujen sääntöjen ottamiseksi huomioon asetuksen (EU) 2019/788 liitteessä I esitetyssä allekirjoittajien vähimmäismäärässä asetuksen (EU) 2019/788 liite I on aiheellista korvata. Kyseistä muutosta olisi sovellettava päivästä, jona asetuksen (EU) 2019/788 soveltaminen alkaa, eli 1 päivästä tammikuuta 2020. Jos Yhdistyneen kuningaskunnan ero Euroopan unionista tulee kuitenkin voimaan vasta kyseisen päivän jälkeen, muutosta sovelletaan eron jälkeen.
                  
               
                     (6)
                  
                  
                     Sen vuoksi asetuksen (EU) 2019/788 liite I olisi korvattava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2019/788 liite I tämän asetuksen liitteellä.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2020 tai sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan Euroopan unionista tehdyn sopimuksen 50 artiklan 3 kohdan mukaisesti, sen mukaan, kumpi ajankohta on myöhäisempi.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 23 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 130, 17.5.2019, s. 55.
         
            (2)  EUVL L 165 I, 2.7.2018, s. 1.
         
            (3)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80I , 22.3.2019, s. 1).
         
            (4)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).
      
      
         
            LIITE
            
               
                  
                     ”LIITE I
                     
                        ALLEKIRJOITTAJIEN VÄHIMMÄISMÄÄRÄ JÄSENVALTIOTA KOHDEN
                     
                     
                                 Belgia
                              
                              
                                 14 805 
                              
                           
                                 Bulgaria
                              
                              
                                 11 985 
                              
                           
                                 Tšekki
                              
                              
                                 14 805 
                              
                           
                                 Tanska
                              
                              
                                 9 870 
                              
                           
                                 Saksa
                              
                              
                                 67 680 
                              
                           
                                 Viro
                              
                              
                                 4 935 
                              
                           
                                 Irlanti
                              
                              
                                 9 165 
                              
                           
                                 Kreikka
                              
                              
                                 14 805 
                              
                           
                                 Espanja
                              
                              
                                 41 595 
                              
                           
                                 Ranska
                              
                              
                                 55 695 
                              
                           
                                 Kroatia
                              
                              
                                 8 460 
                              
                           
                                 Italia
                              
                              
                                 53 580 
                              
                           
                                 Kypros
                              
                              
                                 4 230 
                              
                           
                                 Latvia
                              
                              
                                 5 640 
                              
                           
                                 Liettua
                              
                              
                                 7 755 
                              
                           
                                 Luxemburg
                              
                              
                                 4 230 
                              
                           
                                 Unkari
                              
                              
                                 14 805 
                              
                           
                                 Malta
                              
                              
                                 4 230 
                              
                           
                                 Alankomaat
                              
                              
                                 20 445 
                              
                           
                                 Itävalta
                              
                              
                                 13 395 
                              
                           
                                 Puola
                              
                              
                                 36 660 
                              
                           
                                 Portugali
                              
                              
                                 14 805 
                              
                           
                                 Romania
                              
                              
                                 23 265 
                              
                           
                                 Slovenia
                              
                              
                                 5 640 
                              
                           
                                 Slovakia
                              
                              
                                 9 870 
                              
                           
                                 Suomi
                              
                              
                                 9 870 
                              
                           
                                 Ruotsi
                              
                              
                                 14 805 
                              
                           
               ”